Vilniaus apskrities vyriausiasis policijos komisariatas

Vilniaus apskrities vyriausiasis policijos komisariatas – policijos komisariatas Vilniaus apskrityje.

Struktūra 
Kriminalinė policija – Kriminalistinių tyrimų skyrius, Kriminalinės policijos specialiųjų užduočių valdyba, Kriminalinės policijos informacijos analizės skyrius, Kriminalinės policijos žvalgybos valdyba, Kriminalinės policijos organizuoto nusikalstamumo tyrimo valdyba, Kriminalinės policijos sunkių nusikaltimų tyrimo valdyba, Kriminalinės policijos nusikaltimų nuosavybei tyrimo valdyba, Kriminalinės policijos ekonominių nusikaltimų tyrimo valdyba, Kriminalinės policijos nusikalstamų veikų registravimo skyrius
  	 
Viešoji policija – Kelių policijos valdyba, Viešosios tvarkos valdyba, Operatyvaus valdymo skyrius, Patrulių rinktinė, rinktinė „Vytis“

Administracija – Valdymo organizavimo skyrius, Personalo skyrius, Dokumentų valdymo skyrius, Vidaus tyrimų skyrius, Imuniteto skyrius, Informatikos ir ryšių skyrius, Finansų skyrius, Aptarnavimo skyrius, Komunikacijos poskyris

Istorija 

Įkurtas 1991 m. kaip Vilniaus miesto vyriausiasis policijos komisariatas, pertvarkius Vilniaus miesto vidaus reikalų valdybą bei jos skyrius. Vyriausiajam policijos komisariatui priklausė Vilniaus miesto Pirmasis policijos komisariatas, Antrasis policijos komisariatas, Trečiasis policijos komisariatas, Ketvirtasis policijos komisariatas, Penktasis policijos komisariatas, Šeštasis policijos komisariatas. Buvo įkurtos komisariatams pavaldžios nuovados.

1999 m. prie Vilniaus miesto vyriausiojo policijos komisariato prijungta Policijos departamento Viešosios policijos valdybos užsienio šalių atstovybių apsaugos rinktinė „Vytis“. 2000 m. išplėtus Vilniaus miesto savivaldybės ribas, įkurtas Septintasis policijos komisariatas.

2001 m. panaikinus Transporto policijos tarnybą, jai pavaldus Vilniaus transporto policijos komisariatas perėjo Vilniaus miesto vyriausiajam policijos komisariatui. Tais pačiais metais Vilniaus miesto vyriausiojo policijos komisariato Kinologijos centras prijungtas prie Lietuvos policijos mokymo centro. 2002 m. rinktinė „Vytis“ tapo atskira Lietuvos viešosios policijos rinktine „Vytis“, o komisariato Pataisos darbų inspekcija perduota Kalėjimų departamentui.

2008 m. Vilniaus miesto policijos komisariatų pasų poskyriai sujungti į Vilniaus miesto vyriausiojo policijos komisariato Migracijos valdybą. 2008 m. komisariatas pervadintas į Vilniaus apskrities vyriausiąjį policijos komisariatą ir prie jo prijungti Elektrėnų, Šalčininkų, Širvintų, Švenčionių, Trakų, Ukmergės ir Vilniaus rajonų policijos komisariatai.

2010 m. panaikinti Transporto ir Penktasis policijos komisariatai, Septintasis policijos komisariatas tapo Penktuoju policijos komisariatu, Vilniaus rajono policijos komisariato pasų poskyris prijungtas prie Vilniaus apskrities vyriausiojo policijos komisariato Migracijos valdybos. 2011 m. perėmė asmens tapatybės ir pilietybės patvirtinančių dokumentų išdavimo organizavimą Vilniaus apskrityje iš Migracijos departamento.

2012 m. prie komisariato prijungta Lietuvos viešosios policijos rinktinė „Vytis“, panaikintos policijos nuovados. 2014–2015 m. pertvarkant kriminalinę policiją, iš Elektrėnų, Šalčininkų, Širvintų, Švenčionių, Trakų, Ukmergės ir Vilniaus rajonų policijos komisariatų buvo perimtos kriminalinės žvalgybos, analizės ir kriminalistinių tyrimų funkcijos. 2014 m. Elektrėnų, Šalčininkų, Švenčionių, Trakų ir Ukmergės rajonų policijos komisariatų migracijos poskyriai prijungti prie Vilniaus apskrities vyriausiojo policijos komisariato Migracijos valdybos.

2016 m. įvykdžius išstatutinimą, pertvarkyti administracijos padaliniai, taip pat perimtas policijos pajėgų valdymas iš kitų Vilniaus apskrities policijos komisariatų. Tais pačiais metais aplinkosaugos Vilniuje užtikrinimas perduotas Vilniaus miesto savivaldybės Viešosios tvarkos skyriui.

2017 m. panaikintos policijos nuovados. 2019 m. panaikintas Ketvirtasis policijos komisariatas, o Migracijos valdyba tapo pavaldi Migracijos departamentui.

Komisarai, viršininkai 

 Vytautas Leipus – 1991–1997 m.
 Česlovas Kazimieras Blažys – 1997–1999 m.
 Erikas Kaliačius – 1999–2005 m.
 Sigitas Mecelica – 2005–2009 m.
 Kęstutis Lančinskas – 2009–2016 m.
 Saulius Gagas – nuo 2016 m.

Šaltiniai

Nuorodos 

 Oficialus Vilniaus apskrities vyriausiojo policijos komisariato tinklalapis

Vilnius
Lietuvos policijos komisariatai